《张园同高伯宗诸君饯别朱主客子价得山字》
明代·宗臣

君握瑶华来天关，天关夹龙振金环。抓髯大呼夹龙走，星辰乱落供奉班。

金茎拔倒仙人掌，零落吹乱玉女鬟。手持北斗叫阊阖，走踏银河弄潺湲。

河边白榆不敢发，海上青乌那得闲。君乎胡为忽归去，胡霜日夜雕朱颜。

唯有明月可赠君，随君直到江门山。江门之山千万峰，春风吹出百草斑。

百草那比青桂枝，千秋万载谁能攀。君乎君乎何时还，至今方朔游人间。

作者简介：宗臣（1525～1560）明代文学家。字子相，号方城山人。兴化（今属江苏兴化）人。南宋末年抗金名将宗泽后人。嘉靖二十九年进士，由刑部主事调吏部，以病归，筑室百花洲上，读书其中，后历吏部稽勋员外郎，杨继盛死，臣赙以金，为严嵩所恶，出为福建参议，以御倭寇功升福建提学副使，卒官。诗文主张复古，与李攀龙等齐名，为“嘉靖七子”（后七子）之一，散文《报刘一丈书》，对当时官场丑态有所揭露，著有《宗子相集》。